શીર્ષક: નેતાજી સુભાષચંદ્ર બોઝની હત્યા કોણ કરવા માગતું હતું?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
તેમનો દાવો હતો કે કોઈએ નેતાજીને લક્ષ્ય બનાવી ગોળીઓ ચલાવી હતી.

એમાંની ત્રણ ગોળીઓ 'કર્નલ' નિઝામુદ્દીનની પીઠ પર વાગી હતી. 

આઝાદ હિંદ ફોજનાં કૅપ્ટન ડૉક્ટર લક્ષ્મી સેહગલે એ ગોળીઓ 'કર્નલ'ના શરીરમાંથી કાઢી હતી. 

સમગ્ર કહાણી...

નિઝામુદ્દીને દાવો કર્યો કે નેતાજીનો જીવ બચાવતી વખતે તેમને ત્રણ ગોળીઓ વાગી હતી

ઉત્તર પ્રદેશના પૂર્વમાં આઝમગઢ જિલ્લાના મુબારકપુરમાં આવેલી 'મદરેસા અલ-જમિયતુલ અશરફીયા' દુનિયાભરમાં જાણીતી છે. 

આ જ મદરેસાની આગળથી એક સાંકડી ગલી ઢકુઆ ગામ તરફ જાય છે. 

એ ગામમાં ઈંટથી બનેલા ઘરમાં તિરંગો લહેરાઈ રહ્યો છે. આ ઘર નિઝામુદ્દીનનું છે. 

2017માં મૃત્યુ પામેલા નિઝામુદ્દીન જ્યારે જીવિત હતા ત્યારે ઘરમાં ખાટલો ઢાળીને બેસેલા જોવા મળતા. 

ત્રણ વર્ષ પહેલાં જ્યારે બીબીસી તેમની મુલાકાતે પહોંચ્યું ત્યારે એમના બન્ને હાથ ધ્રૂજી રહ્યા હતા. 

તેમના પુત્ર શેખ અકરમે જણાવ્યું હતું કે 'અબ્બુ હવે 104 વર્ષના થઈ ગયા છે.'

નિઝામુદ્દીન પોતાના નામની આગળ 'કર્નલ' શબ્દ લગાવતા હતા અને એ વાતનો તેમને ગર્વ હતો. 

તેઓ કહેતા હતા કે એ નામ તેમને આઝાદ હિંદ ફોજના સંસ્થાપક અને ભારતીય કોંગ્રેસના પૂર્વ અધ્યક્ષ સુભાષચંદ્ર બોઝે આપ્યું હતું. 

હુમલાનો પ્રયાસ 

એ વખતે 'કર્નલ' નિઝામુદ્દીને બીબીસીને જણાવ્યું હતું કે મ્યાનમારમાં જ્યારે સુભાષચંદ્ર બોઝ આઝાદ હિંદ ફોજનું નેતૃત્વ કરી રહ્યા હતા ત્યારે તેમના પર જીવલેણ હુમલાનો પ્રયાસ કરાયો હતો. 

તેમણે જણાવ્યું હતું, ''સાંજે ચાર વાગ્યે જંગલની વચ્ચોવચ એક બેઠક ચાલી રહી હતી. ત્યારે જ મને લાગ્યું કે કોઈ નેતાજી પર નિશાન તાકી રહ્યું છે.''

''હું તેમની પાસે પહોંચ્યો એ પહેલાં જ મારી પીઠ પર એક બાદ એક, એમ ત્રણ ગોળી ભોંકાઈ. ''ગોળી લાગી એના ત્રણ દિવસ બાદ હું હોશમાં આવ્યો.''

બીબીસીને પીઠ પર ગોળીઓનાં નિશાન બતાવી 'કર્નલ' નિઝામુદ્દીને દાવો કર્યો હતો કે એ ગોળીઓ આઝાદ હિંદ ફોજનાં વરિષ્ઠ અધિકારી કૅપ્ટન ડૉક્ટર લક્ષ્મી સેહગલે કાઢી હતી. 

આ ઘટના બાદ સુભાષચંદ્ર બોઝે તેમને 'કર્નલ' તરીકે સંબોધવાનું શરૂ કર્યું હતું. 

નેતાજી અને નિઝામુદ્દીનની મુલાકાત 

નિઝામુદ્દીને જણાવ્યું હતું કે નેતાજી સાથે તેમની પ્રથમ મુલાકાત સિંગાપોરમાં થઈ હતી. 

એ વખતે ત્યાં આઝાદ હિંદ ફોજ માટે ભરતી કરાઈ રહી હતી. 

તેમણે જણાવ્યું હતું, ''હું બ્રિટિશ આર્મીમાં પૅરાટ્રુપર હતો પણ મદ્રાસી અને કાશ્મીરી સૈનિકો સાથે સૈન્ય છોડીને સુભાષ સાથે ભળી ગયો હતો.''

''હું ડ્રાઇવર...